
כתב תביעה

[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגישו כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 






חלק 2: 

(1) בעלי הדין : 

1. הנתבעת 1 הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב הנושא מ"ר 45-77-467 (להלן:"הרכב") על פי הוראות פקודת ביטוח רכב מנועי (נוסח חדש) תש"ל – 1970.

2. הנתבעת 2 הינה מדינת ישראל, אשר במועדים הרלוונטיים לכתב תביעה זה הייתה הבעלים ו/או מתירת השימוש ו/או המבטחת של אופנוע הנושא מ"ר 78-636-73  (להלן:"האופנוע") אשר היה מבוטח ע"י ענבל חברה לביטוח בע"מ על פי הוראות פקודת ביטוח רכב מנועי (נוסח חדש) תש"ל – 1970.

3. התובע 1, יליד 23.7.65, היה במועד התאונה הראשונה הולך רגל אשר נפגע מהרכב ובמועד התאונה השניה היה משתמש באופנוע ונפגע כתוצאה משימוש ברכב המנועי. 

4. התובעת 2, גרושתו של התובע 1 ואם ילדיו,  מי שהיטיבה את נזקי גופו של התובע 1.

רצ"ב אישורי משטרה ורישיון רכב, מסומנים ״כנספח 1״.

(2) פירוט הסעד המבוקש באופן תמציתי: 

5. התובע נפגע בתאונות דרכים כהגדרתן בחוק הפיצויים לנפגעי תאונות דרכים. הנתבעות ביטחו את השימוש ברכב ובאופנוע במועדים בהם אירעו התאונות בביטוח חובה ועל כן עותר התובע לפצותו בגין הנזקים שנגרמו לו בתאונות.  

6. במועד התאונות עבד התובע בתפקיד אחראי שטחים ציבוריים בבית החולים שיבא, תל השומר, עבודה הכרוכה מעצם טיבה וטבעה בפעילות פיזית, לאחר התאונה השניה ומחמת תוצאותיהן של התאונות נגרמו לתובע 1 פגיעות קשות במספר תחומים, כשירותו נפגעה משמעותית, הוא נמצא אינו כשיר לעבודה, העסקתו הופסקה ונגרמו לו הפסדי שכר.

7. התובע מוגבל מאז התאונות בביצוע פעולות יומיומיות שונות ובניהול משק ביתו, נזקק לעזרת הזולת באופן מוגבר, הוא מתקשה בביצוע תפקודים יומיומיים  וימשיך להיזקק לעזרת ותמיכה גם בעתיד. 

8. עקב מגבלותיו הנובעות מהתאונות נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

התאונה הראשונה:
9. בתאריך 19.6.17 במהלך עבודתו, עת הלך ליד שער הכניסה לפתע, רכב הנושא מספר רישוי 45-774-67 אשר בוטח ע"י הנתבעת 1, נסע לפתע אחורה כשדלת הנהג פתוחה ומרשי נפגע והוטח ארצה ונפגע (להלן: "התאונה 1").

רצ"ב קישור לסרטון התאונה: 
https://drive.google.com/file/d/1-YRB2GWcSDqTHw4xjbrPxomu50PwxMxK/view?usp=sharing

10. לאחר התאונה טופל התובע בבית החולים שיבא בתל השומר, עם חבלות בכתף ובזרוע ימין, החתכים בזרוע ובחלק הפרוקסימלי של רגלו השמאלית חוטו ונתפרו. לאחר קבלת טיפול רפואי ראשוני שוחרר התובע לביתו בהמלצה למנוחה, נטילת משככי כאבים, פיזיותרפיה נשימתית אמבולטורית, ייעוץ מרפאת כאב והמשך מעקב רפואי.

התאונה השניה:
11. ביום 22.10.2017, בטרם החלים מתוצאות התאונה הראשונה, עת רכב על אופנוע במסגרת עבודתו נפגע ע"י רכב אשר פגע בו והתובע הוטח מהאופנוע ונחבל (להלן:"התאונה השניה").

12. לאחר התאונה השניה טופל התובע בבית החולים שיבא, בתל השומר, שם אובחנו חבלות בפלג גופו הימני עם כאבים עזים וקושי בתפקוד והוחלט לאשפזו להשגחה. בדיקת הדמיה שבוצעה וכוונה לקרסול ימין הדגימה שבר בפטישון הלטראלי והוחלט לנתחו לצורך קיבוע השברים.

13. בתאריך 23.10.2017, תחת הרדמה כללית, נותח התובע לצורך קיבוע עם פלטה וברגים. רגלו של התובע קובעה בסד גבס ובחלוף 3 ימים שוחרר לביתו בהמלצה למנוחה, המשך מעקב רפואי, הליכה באמצעות קביים ללא דריכה, נטילת זריקות נוגדי קרישה וחופשת מחלה בת 6 שבועות.

14. התובע המשיך במעקב הרפואי במסגרת המרפאה האורתופדית בבית החולים שיבא, והוחלט להפנותו למיון לצורך שלילת DVT ולאחר שנשלל הוחזר סד הגבס בהמלצה לנטילת טיפול אנטיביוטי, ביצוע בדיקות נוספות ומנוחה.

15. במקביל המשיך התובע טיפול ומעקב רפואי במסגרת הקהילה, בעטיים של כאבים עזים וקושי בהנעת כתף ימין תולדת פגיעתו בתאונה הראשונה, הופנה לביצוע בדיקת הדמיה לכתף והמלצה להמשך נטילת טיפול נוגד כאב.

16. התובע המשיך לסבול מכאבים עזים וקושי ניכר בדריכה, חוסר יציבות וקושי בניידות והופנה לביצוע טיפול פיזיותרפיה, נטילת תרופות לשיכוך כאב והמשך מנוחה ומעקב.

17. בדיקת אולטראסאונד שכוונה לכתף ימין הדגימה חסר בסופראספינטוס עם קרע ובצקת. 

18. התובע הופנה לטיפול במסגרת המכון לרפואת שיכוך כאב ואובחן כסובל מכתף קפואה על רקע פגיעה טראומטית וקרע גידי והופנה להערכה אורתופדית במסגרת מרפאת כתף וטיפול באמצעות זריקות שיכוך כאב תחת שיקוף ובמסגרת בדיקה במרפאה תעסוקתית נקבע כי אינו כשיר לעבודה עד ליום 15.3.18.

19. התובע אשר חווה קושי ניכר בדריכה, הליכה ועמידה עם כאבים עזים נאלץ להשתמש בעזרים להליכה והופנה להמשך בירור, טיפול תרופתי נרקוטי והמשך מעקב לרבות טיפול כאב הכולל הזרקות אפידורליות לשיכוך כאב.

20. בדיקת MRI שבוצעה לתובע וכוונה לקרסול ימין הדגימה עיבוי של העצב הפרוניאלי העמוק כשינוי פוסט ניתוחי.

21. בדיקת אולטראסאונד הדגימה עיבוי וחוסר אחידות במקרם של גידי הקרסול והוחלט על העלאת המינון ומתן טיפול תרופתי נרקוטי בנטילה פומית ובמדבקות לשחרור מושהה.

22. במקביל מאז התאונות ובעטיין, בשים לב לפגיעותיו הקשות, החל התובע לסבול ממצב רוח ירוד, חרדה, דכאון, קשיי הירדמות ושינה, סף גירוי נמוך, הסתגרות והימנעות והוחלט להפנותו לקבלת טיפול פסיכיאטרי.

23. התובע טופל באמצעות תרופות פסיכיאטריות להרגעת החרדה והדכאון  במינון משמעותי והוחלט על מתן טיפול פסיכיאטרי ומעקב במסגרת המרפאה הפסיכיאטרית בבית החולים שיבא.

24. במסגרת הטיפול במרפאה הפסיכיאטרית אובחן כסובל מהפרעת הסתגלות עם מרכיב דיספורי וחרדתי והוחלט על המשך טיפול בציפרלקס 20 מ"ג לצד נטילת מירו 30 מ"ג  והמשך מעקב בנוסף לטיפול שיחתי. 

25. התובע ידע החמרה במצבו הפיזי והנפשי, חוסר חשק, חוסר הנאה, קשיי הירדמות, עייפות, חרדה וקושי בתפקוד והוחלט על העלאת מינון והמשך טיפול שיחתי ומעקב עם עו"ס בשיבא.

26. התובע אשר המשיך לסבול מכאבים והגבלה ניכרת בתנועות קרסול וכף רגל ימין, אובחן כסובל מ Drop Foot, עם אבחנה מבדלת של CRPS, הופנה לשיקום במסגרת מרפאות כאב, וטופל, בין היתר, באמצעות קנאביס רפואי והוא הופנה להתערבות סוציאלית, מיצוי זכויות לרבות סל שיקום.

27. מצבו הנפשי הלך והחמיר, הוא הופנה לביצוע אבחון פסיכודיאגנוסטי בסופו הומלץ על הערכה פסיכיאטרית והמשך רציף למניעת סיכון אובדני, התייחסות מחודשת לאבחנה וגזירת משמעויות טיפוליות והשתלבות במסגרת מחזיקה.

28. התובע המשיך בטיפול במסגרת המרפאה הפסיכיאטרית שם הוחלט על המשך טיפול במסגרת של אשפוז יום פסיכיאטרי מיום 6.2.22 ועד ליום 11.12.22.

29. במקביל לאשפוז יום הפסיכיאטרי, טופל במרפאת כאב ובמרפאה האורתופדית, לרבות זריקות תחת שיקוף, נטילת טיפול נרקוטי פומי, שימוש בקנאביס עם חשד לתסמונת כאב.

30. בתאריך 11.12.22 שוחרר התובע מאשפוז הפסיכיאטרי והופנה לקבלת המשך טיפול לשיכוך כאב, המשך טיפול אורתופדי שיקומי והמשך מעקב פסיכיאטרי הן בשיבא והן בקהילה במסגרת מרפאות כאב וטיפול בתסמונת כאב.

רצ"ב תעודות רפואיות, מסומנות "כנספח 2".

31. התאונות הוכרו ע"י המוסד לביטוח לאומי כתאונות עבודה. ועדות רפואיות של המוסד לביטוח לאומי קבעו פסקו לו נכויות זמניות ונכויות לצמיתות כדלקמן:
· נכותו בעטיה של התאונה הראשונה – 10% בגין הגבלה בתאונות כתף ימין לפי סעיף ליקוי 42. 1. (ד)1.

· נכותו הצמיתה בגין התאונה השניה כדלקמן:

1. נכות אורתופדית בשיעור 10% בגין הגבלה ניכרת של תנועות הקרסול 48(3)(א).
2. נכות נפשית בשיעור 50% לפי סעיף ליקוי 34(ב)(5).

רצ"ב פרוטוקולי והחלטות הועדות הרפואיות, מסומנים "כנספח 3 – 4 ".


32. התובע יליד 23/7/65 כבן 52 במועד התאונה השניה, היה עובר לתאונה אחראי שטחים ציבוריים בבית החולים שיבא, בתל השומר. לאחר התאונות ומחמת תוצאותיהן איבד התובע את כושרו לעבודה, עבודתו הופסקה ולמן יום התאונות ועד היום מצוי מחוץ למעגל עבודה, נזקק למעקב רפואי, תלות בתרופות פסיכיאטריות ומשככי כאבים והוא יזדקק לכך גם בעתיד.

רצ"ב אישור העסקה והוצאה לחל"ת, מסומן "כנספח 5".

33. התובע גרוש, התגורר עובר לתאונות בשכירות יחד עם בנו הקטן. לאחר התאונות ומחמת תוצאותיהן הפך התובע לתלוי בגרושתו, התובעת 2, ובבניו בניהול משק ביתו, תלות בביצוע פעולות יומיומיות, צורך בנסיעות תכופות לטיפולים, תמיכה וסיעוד.

34. מאז התאונות ומחמת תוצאותיהן מתקשה התובע בניהול משק ביתו, הוא נזקק לעזרת הזולת באופן מוגבר ויזקק לכך גם בעתיד.

35. מחמת התאונות ותוצאותיהן, התובע אשר עובר לתאונות היה מתנייד באמצעות כלי רכב דו גלגלי ממנועים ושאינם ממונעים, כמו גם תחבורה ציבורית נזקק בעטיין של התאונות להוצאות בגין נסיעות מיוחדות ומוניות כמו גם ליווי ותמיכה ויזקק להוצאות אלה גם בעתיד.

36. תביעת התובעת 2 מוגשת מכוח היותה מיטיבת נזקי גופו של התובע 1, כמי שמסייעת לו בביצוע פעולות היומיום השונות ותמשיך לעשות כך גם בעתיד. 



         
(4) פירוט העובדות המקנות סמכות לבית המשפט 

37. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

חלק 3 
38. להלן פירוט נזקי התובע:
1. נזק מיוחד:  
(1)  הפסדי השתכרות בעבר –			                    980,000 ₪ 
(2)  עזרת הזולת בעבר –	           				              350,000 ₪  
(3)  הוצאות רפואיות ונסיעות לטיפולים בעבר –	          87,000 ₪ 
(4)  הסעות מיוחדות ושימוש מוגבר במוניות בעבר -            48,000 ₪


2. נזק כללי:

כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:

1. הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
1.  עזרת הזולת בעתיד.
1.  הוצאות רפואיות ופארה רפואיות ונסיעות לטיפולים בעתיד. 	
1.  הוצאות ניידות מוגברות והוצאות בגין הסעה בעתיד. 
1.  פיצוי בגין נזקיו הלא ממוניים של התובע. 

ג.   התובעת 2

(1)	שווי העזרה שהושתה לתובע 1 בעבר-                                  380,000 ₪ 

(2) שווי העזרה שתמשיך התובעת 2 להעניק לתובע 1 בעתיד. 


39. הנתבעות  1 – 2 חייבות לפצות את התובעים בהיותן מבטחות השימוש ברכב במועד התאונות.

40. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

41. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעות.


אשר על כן, מתבקש כב' ביהמ"ש להזמין את הנתבעות לדין ולחייבן לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	








                                                                                        _________________
						              אריאל פרייברג, עו"ד
								          ב"כ התובע     


